Veriora raudteejaam

Veriora raudteejaam on raudteejaam Põlvamaal Räpina vallas Verioral.

Veriora jaam asub Tartu–Koidula või selle suveperioodi pikendusena käigus oleval Tartu–Piusa raudteeliinil. 

Pärast renoveerimist on Veriora jaamas üks madal ja pikk perroon.

Veriora läbib kummaski suunas kaks reisirongi päevas. Rong sõidab Tartust Veriorale 57 minutit. Jaamas võib toimuda ka kaupade rongidele ja neilt maha laadimine.

2017. aastal avati Tallinna Tehnikakõrgkoolis Baltimaade moodsaim raudteeautomaatika labor, kus asub näiteks ka õppemudel Veriora jaamast koos kõikide lõppelementidega. Tubases raudteejaamas on võimalik õppida ja simuleerida ülesõidu tõkkepuude, rööbasahelate, valgusfooride, pöörmete, rongide rattapaaride temperatuurikontrollsüsteemide ning liikluskorraldustarkvara võimalikke rikkeid ja nende kõrvaldamist.Tallinna Tehnikakõrgkool avab raudtee koolituskeskuse; TKTK, 24.04.2017

Ajalugu
Jaam avati aastal 1931, seoses Tartu–Petseri raudteeliini rajamisega. Avamise ajal kuulus jaam Veriora valda.

Veriora raudteejaam oli üks punkte, kust algas paljude selle piirkonna eestlaste teekond Siberisse.Veriora Vald

Jaamahoone
Avamise aasta suvel valmis tüüpprojekti järgi ehitatud jaamahoone (analoogne Paeküla, Rumba, Tuudi jm jaamahoonega). Koos abihoonete ja veetorniga moodustas see kauni ansambli, mis hävis Teises maailmasõjas.Mehis Helme: "Eesti Raudteejaamad" (Tänapäev 2003) Algsest vaksaliansamblist on säilinud erinevaid abiehitisi (näiteks puidust raudteetööliste elamu).

Uus, kergete modernismi sugemetega stalinistlikus stiilis jaamahoone valmis 1960. aastal.Uues jaamahoones on külm; Eesti Raudteelane : Eesti Raudtee Valitsuse ja Ametiühingu Vabariikliku Komitee häälekandja, nr. 134, 15. november 1960 (DIGAR) Ülimadala kelpkatusega hoone ehitati tüüpprojekti järgi sarnaselt Reola, Mustjõe, Piusa jmt jaamahoonega.

 Pildid 

Viited

Välislingid

 Infot jaama kohta; fotod (vene keeles)

Kategooria:Eesti raudteejaamad
Kategooria:Räpina vald